Ադրբեջանում ԱՄՆ-ի դեսպանի պաշտոնում ԵԱՀԿ-ի Մինսկի խմբի նախկին համանախագահ Մեթյու Բրայզայի նշանակումը ամերիկյան Սենատի արտաքին հարաբերությունների հանձնաժողովում անցած տարի արգելափակել էին հայամետ երկու սենատորներ։ Տարեվերջին շրջանցելով Սենատի հաստատումը` նախագահ Բարաք Օբաման Բրայզային նշանակեց դեսպան Ադրբեջանում: Ամերիկյան օրենսդրության համաձայն, սակայն, մեկ տարվա ընթացքում նախագահի ուղղակի հրամանագրով նշանակված ցանկացած դեսպան պետք է հաստատման գործընթաց անցնի Սենատի արտաքին հարաբերությունների հանձնաժողովում: